Ved den store splittelsen i Arbeiderpartiet i 1923 fulgte partiet i Odda det nye Norges Kommunistiske Parti, og industribygda på Vestlandet ble en av NKPs sterkeste bastioner. Mathisen fulgte imidlertid Odda-mindretallet videre i AP, og stilte seg i spissen for gjenoppbygging av APs kvinnebevegelse i Odda forenede arbeiderpartis kvinneforening, senere Odda Arbeiderkvinnelag.